வண்ணம்: ஒழுகு வண்ணம் தூக்கு: செந்தூக்கு  செங்கைப் பொதுவன் விளக்கம் மன்னனின் பல குணங்களையும் உடன் எண்ணி, அவற்றுள் பொறையுடைமையை மிகுத்துப் புகழும் பாடல் இது.  மாண்டனை பலவே – சென்ற பாடலில் முடிந்து இந்தப் பாடலில் தொடங்கும் அந்தாதித் தொடை.  போராற்றல் மிக்க தலைவனே! நீ பல வகையில் சிறப்புற்று விளங்குபவன். உன் சான்றாண்மை, செந்தண்மைப் பண்புகள் நாலாத் திசைகளிலும் போற்றப்படுகின்றன.  களிறு நடத்திப் பகைவர் வலிமையைப் போக்கினாய்.  போர்ச் சுற்றத்தார் மகிழும்படி வழங்கிய பின்னரும் குறைவுபடாமல் கிடக்கும் செல்வவளம் பெற்றிருக்கிறாய். குடிமக்களின் தளர்வைப் போக்கினாய். 